Onko olemassa yliluonnollinen ulottuvuus, tuntematon maailma?
Onko kuolemanjälkeistä elämää?
Onko enkeleitä olemassa?
Voivatko unemme sisältää viestejä taivaasta?
Voimmeko avata muinaisia yliluonnollisia salaisuuksia?
Ovatko paranemisihmeet aitoja?
Sid Roth on tutkinut yliluonnollista jo yli 35 vuotta.
Liity Sidin mukaan Yliluonnollista! -ohjelmaan.
Hei! Sid Roth tässä.
Tervetuloa maailmaani, joka on luonnollisesti yliluonnollinen.
Moni pitää vierastani nykyajan profeetallisen liikkeen isänä.
Sain selville yhden hänen saloistaan.
Hän tapasi arkkienkeli Mikaelin, joka opetti hänelle strategioita, -
joiden avulla voi voittaa jokaisen taistelun.
Lähetyksessä aion pyytää häntä näyttämään ihmeellisen strategian.
Se löytyy Raamatusta, mutta moni ei tiedä sitä.
Kun hän tekee niin, enkelit lähtevät suorittamaan tehtäviä.
Tiedättekö, mikä se on? Se on huuto!
Tohtori Bill Hamon, olet ollut profeetallisen liikkeen kenraali -
jo kuutisenkymmentä vuotta. Tulit uskoon noin 16-vuotiaana.
Seurakunnassa sinulla oli upea kohtaaminen Pyhän Hengen kanssa.
Se oli harjanvarsimajakokous maaseudulla. ―Olen lukenut niistä.
Millaisia ne ovat? ―Niissä ei ole sähköä. Ihmiset leikkaavat oksia -
ja rakentavat niistä ja harjanvarsista majan, joka valaistaan lyhdyillä.
Sopii Daniel Boonelle. Minä pidän sähköstä. ―Alttari tehdään lankuista, -
ja sen ympärillä on sahanpurua. Oletko kuullut sahanpurupolusta?
Se kuvaa alttarille menoa tuollaisessa kokouksessa. Minä menin sinne.
En ollut käynyt seurakunnassa enkä tiennyt mitään Jumalasta.
Näin Jeesuksen ristillä. Hän sanoi: "Kuolin puolestani, elätkö puolestani?"
Näin tämän kaiken Hengessä. Pian nuorempi veli tuli luokseni -
ja sanoi: "Juuri niin, veli!" Ihmettelin, mistä hän oikein puhui.
Hän sanoi: "Antaa mennä!" Käännyin alttariin päin. Hän sanoi: -
"Puhu vain. Herra sanoo: 'Puhu!'" Kuuntelin itseäni ja huomasin, -
etten puhunut Oklahoman murretta enkä englantia. Puhuin kielillä pitkään.
Se tapahtui vuonna 1950, ja olen jatkanut samaan tapaan 67 vuotta.
Pari vuotta myöhemmin olit raamattukoulussa.
Yhtäkkiä Jumala puhui sinulle, ja olit Hänen kanssaan neljä tuntia.
Menin tuona iltana Portlandista Salemiin saarnaamaan.
Sen jälkeen rukoilimme alttarilla. Pyhä Henki sanoi: "Istu mukavasti.
Minulla on sinulle jotain uutta." Istuin risti-istuntaan kuin intiaanipäällikkö.
Käytän modernia tietokonesanastoa, vaikkei tuolloin ollut tietokoneita.
Seuraavien neljän tunnin ajan henkeni latautui Jumalan luona, -
ja Jumala latasi Henkensä luokseni.
Puhuin seuraavat viisi minuuttia kielellä, -
joka muistuttaa italiaa, espanjaa tai ranskaa. Pyysin ja vetosin.
Sitten puheeni loppui kuin seinään.
Jumala sanoi jotain, ja puhuin saksan tai venäjän kaltaisella kielellä.
Aavistin, mitä puhuimme, mutta en ymmärtänyt sitä.
Hän opasti minua. Kumpikin puhui aina viitisen minuuttia kerrallaan.
Sitä kesti neljä tuntia. Kolmen kuukauden kuluttua koulu hajaantui.
Viisi opettajaa lähti, ja opiskelijat olivat hämmentyneitä. Etsin Jumalaa.
Jumala sanoi: "Älä huolehdi. Silloin kun rukoilit neljä tuntia, -
ohjelmoin henkesi ja mielesi ennalta. Et voi epäonnistua tai valita väärin.
Olen valmistanut sinut, mene vain virran mukana. Johdatan sinua -
olosuhteiden kautta. Toteutat suunnitelmani oikeaan aikaan."
Kuulostaa hyvältä. "Sinut on ennalta ohjelmoitu, etkä voi erehtyä."
Sanoit toisenkin mielenkiintoisen asian. Puhuit heti alusta lähtien -
useammalla kielellä. Useimmat uskovat, jotka puhuvat kielillä, -
puhuvat koko ikänsä vain yhtä kieltä. ―Käytän yhtä kieltä sodankäyntiin, -
toista Jumalalle jutteluun, kolmatta esirukoukseen ja neljättä ylistykseen.
Arkkienkeli Mikael kiinnostaa minua. Tapasit hänet kahden kesken.
Miksen minä ole tavannut häntä? ―Se johtuu kutsumuksestani.
Johdan ihmisiä sodankäyntiin tuhotakseni vihollisen töitä.
Vuosina 1992―2001 matkustin pitkin Tyynenmeren rantavaltioita -
johtamassa ihmisiä rukoustaisteluun 3. maailmansodan estämiseksi.
Olin kuin kenraali Jumalan armeijassa, ja Jumala antoi minulle -
neliosaisen näyn. En ole näkijä, olen saanut elämässäni vain 4―5 näkyä.
Olen käytännöllinen profeetta.
Näyssä Jumala johdatti minut polulle. Seurasin itseäni ikään kuin ulkoapäin.
Herra tuli luokseni ja sanoi: "Kenraali Mikael, tässä on yksi -
maassa olevien pyhien armeijani kenraaleista. Kenraali Hamon, -
tässä on kenraali Mikael, enkeliarmeijani komentaja.
Teette yhdessä työtä tuhotaksenne pimeyden voimat ja pahat henget -
ja toteuttaaksenne suunnitelmani." Katsoin häntä takaapäin.
Puhuimme niin kuin sinä ja minä nyt ja laadimme strategioita.
Käytän noita strategioita kaikkialla maailmassa. Vahvin yhteinen ase, -
joka seurakunnalla on, on uskon huuto. Se on kuin atomipommi.
Voisitko huutaa uskon huudon? Haluan tietää, millainen se on.
Selvä. Halleluja! Aamen.
Hyvänen aika! Sepä vasta oli huuto. Mitä tapahtuu, kun teet sen?
Se on profeetallinen uskon teko. Me käymme hengellistä sotaa.
Olemme luonnollisia ihmisiä, mutta Kristuksessa olemme taivaissa.
Enkelit tekevät Hengen maailmassa sen, mitä me teemme täällä.
Kun huudamme, he taistelevat. He odottavat huutoamme.
Mikael sanoi, että voisin aina vaikeuksissa kutsua hänet luokseni.
Selvä. Aavikkomyrsky. Esirukoilit aivan niin kuin Mikael opasti sinua.
Mitä siitä seurasi? ―Seurakunta voi peruuttaa paholaisen suunnitelmat.
Mikael sanoi, että voitimme sodan.
Hämmensimme tilannetta, eikä kolmatta maailmansotaa tule.
Mainosten jälkeen saatte kuulla tutkimustietoa -
kielillä puhumisen hyödyistä. Palaamme pian.
Oletko pohtinut, miksei rukouksiisi vastata -
tai miksi muut kokevat yliluonnollisia?
Sid Roth haluaa valmentaa sinua vaeltamaan yliluonnollisessa -
ja kokemaan ihmeitä ja paranemisia.
Tervetuloa maailmaani, joka on luonnollisesti yliluonnollinen.
Huippusuositun kirjailija Sid Rothin uusi kirja on nyt saatavana.
Tohtori Hamon, opetat kolmesta suurimmasta lahjasta, -
jotka ihmiskunta on saanut. ―Meidän pitää ymmärtää, -
että Jumala rakasti maailmaa niin, että antoi ainoan Poikansa, -
että saisimme iankaikkisen elämän. Se oli Jumalan lahja maailmalle.
Vaikka Jumalalla on kaikki viisaus, ainoa tapa sovittaa meidät -
oli vuodattaa Hänen Poikansa veri ristillä. Hän antoi tuon lahjan.
Jeesus toteutti Isän tahdon ja antoi elämänsä ristillä.
Hän tuli pelastamaan syntisiä ja tekemään heistä pyhiä.
Jeesus kuoli ristillä ja osti seurakunnan omalla verellään.
Hän halusi lähettää seurakunnalle oman lahjansa, Pyhän Hengen, -
vahvistamaan, kasvattamaan ja varustamaan seurakuntaa -
Hengen lahjoilla. Jeesus lähetti Pyhän Hengen mentyään taivaaseen.
Pyhä Henki halusi antaa lahjansa yksittäiselle uskovalle.
Hän tutki kaikkea, mitä Jumalalla on taivaassa tarjolla, -
ja kolmiyhteinen Jumala päätti, että suurin ja paras lahja uskovalle -
on Pyhän Hengen kieli.
Meidänhän pitää palvoa Häntä Hengessä ja totuudessa.
Kielillä puhuminen on siis lahja.
Se ei tarkoita, ettei ihmisellä olisi Pyhää Henkeä, ellei hän puhu kielillä.
Synnyin Pyhästä Hengestä, joten minulla oli Pyhä Henki, -
mutta minulla ei aluksi ollut Pyhän Hengen lahjaa eli kielillä puhumista.
Iankaikkinen elämä on Jumalan lahja ja kielillä puhuminen on Hengen lahja.
Siitä on paljon hyötyä, mutta 99 % uskovista ei käytä sitä. ―Huomasin, -
että mitä enemmän rukoilee kielillä, sitä enemmän etua siitä saa.
Kerro uusimmasta hyödystä.
Viimeisin asia, josta Hän on puhunut, on se, että kielillä puhuminen -
tekee hengellemme samaa kuin sydän kehollemme. Sydän lyö -
ja saa veren liikkeelle. Veri tuo elämää ja pitää meidät liikkeessä.
Kielillä puhuminen pumppaa Hengen läsnäoloa koko olemukseemme.
Tutkimuksen mukaan se parantaa immuunijärjestelmää 35 prosentilla.
Mitenhän hyvä immuunipuolustukseni olisi, jos rukoilisin lakkaamatta, -
mikä on tavoitteeni? Kerro lyhyesti kielillä puhumisen hyödyistä.
Se aktivoi viisauden ja ilmestyksen hengen, varustaa palvelutyöhön, -
auttaa parantamaan kehoa ja mieltä ja rakentaa uskoamme.
Uskoa voi rakentaa vain lukemalla Jumalan sanaa ja puhumalla kielillä.
Se on todistettu. Eräs psykiatri sai lahjan karismaattisessa liikkeessä.
Hän sanoi, että kielillä voi rukoilla alitajuisten asioiden puolesta.
Sitä ei voi tehdä luonnollisella kielellä. Meillä on sisäinen psykiatri.
Hän auttaa ongelmissa. ―Voinko toteuttaa Jumalan suunnitelman, -
ellen rukoile kielillä? ―Se on vaikeaa.
Minusta se on mahdotonta. Tiede todistaa kielillä puhumisen hyödyistä.
Se on ymmärrettävä kieli, Pyhän Hengen kieli.
Siksi sitä kutsutaan kieleksi.
Paavali sanoi, että kun rukoilemme kielillä, henkemme rukoilee, -
mutta mielemme ei ole aktiivinen. Tätä on tutkittu Penn Universityssa.
Tohtori Newberg tutki ihmisten otsalohkon aktiivisuutta, -
kun he rukoilivat.
Testit osoittivat, että aivojen otsalohko todella aktivoitui.
Kun uskovat rukoilivat kielillä, aivoissa ei tapahtunut mitään.
Tämä todistaa Paavalin sanat.
Kun rukoilen kielillä, henkeni rukoilee, mutta mieleni ei osallistu siihen.
Minusta todellinen testi ovat ihmisissä näkyvät tulokset.
Rukoilin kerran filipinoksi ja johdatin erään ihmisen tuntemaan Messiaan.
En puhu sanaakaan filipinoa.
Vielä ihmeellisempää on, että tohtori, jonka johdatin Herran luo, -
kertoi, että filipinon kielessä on yli 20 murretta.
Olin puhunut jopa hänen murrettaan!
Miksi sanot, että yliluonnollisella kielellä puhuminen -
on kaikkien lahjojen äiti? ―Kiitos, että kysyit tätä. Se on tärkeä asia.
Monien mielestä vain paranemiset, enkelien kohtaamiset ja näyt -
ovat yliluonnollista. Yritän kertoa heille, että he ovat jo kokeneet -
kaksi maailman suurinta ihmettä.
Maailman luominen oli ihme, mutta kun synnyit uudesti, -
Jumala pesi syntisi pois ja teki sinusta uuden luomuksen.
Se ei ole vain uskonnollista kieltä, vaan olemme todella uusia luomuksia.
Se on kaikkien ihmeiden isä.
Jaakob sanoi, ettei kukaan ihminen voi kesyttää kieltä, mutta Jumala voi.
Kaikkien ihmeiden äiti on se, että Jumala alkaa puhua kielesi kautta.
Monet meistä ovat jo kokeneet kaikkien ihmeiden isän ja äidin.
Muut ihmeet, kuten paranemiset, merkit ja taloudelliset läpimurrot -
ovat niihin verrattuna pieniä. Meillä on uskoa, sitä pitää vain harjoittaa.
Olen valmis ja tiedän, että te olette valmiita kokemaan, -
kun miljoona volttia voimaa läpäisee kehonne -
ja auttaa teitä toteuttamaan tehtävämme. Jatkamme pian.
Maailma erottelee ihmiset eri ryhmiin.
Raamattu kertoo, kuinka Jeesus yhdisti juutalaiset ja ei-juutalaiset.
Hän loi uuden ihmisen, uuden ihmiskunnan.
Jumala toimii tämän uuden ihmiskunnan kautta -
voimallisemmin kuin koskaan.
Sid Roth on todennut, että Raamattu on avain juutalaisten sydämiin.
Kun seurakunta avautuu ihmeille ja merkeille, -
maailma näkee Jumalan.
Nettisivuillamme on opetusmateriaalia tästä aiheesta.
Tulet ymmärtämään Israelia ja seurakunnan juutalaisia juuria.
Käy osoitteessa www.sidroth.org niin saat kuulla, -
mikä on avain Jumalan siunauksiin.
Monet ohjelman katsojat ovat kokeneet ihmeitä ja paranemisia.
Meitä uhkasi kotimme ulosmittaus talous- ja terveysongelmien vuoksi.
Ohjelman aikana Paul McGuire katsoi suoraan kameraan ja sanoi, -
että katsojat tulisivat pian kokemaan yliluonnollisen tapahtuman.
Lupaus hämmästytti ja rohkaisi meitä.
Puolen tunnin kuluessa Paulin profetiasta pankista soitettiin -
ja sanottiin, että hakemuksemme lainan muutoksesta oli hyväksytty.
Lisäksi pankki lyhensi varsinaista lainaa yli 350 000 dollarilla!
Kiitimme heti Jumalaa tästä väkevästä ihmeestä.
Jos ohjelma on koskettanut sinua, -
kerro todistuksesi osoitteessa www.sidroth.org/praise.
Hän itse on rauhamme, joka yhdistää juutalaiset ja pakanat.
Hän rikkoi meitä erottavan muurin -
luodakseen itsensä kautta yhden uuden ihmisen.
Yhden uuden ihmisen.
Yliluonnollista! jatkuu.
Haluan kokea, että lävitseni virtaa miljoona volttia energiaa.
Miten se tapahtuu? ―Moni pitää sitä mahdottomana, mutta se ei ole sitä.
Kun saat kielillä puhumisen lahjan, saat sisällesi voimalaitoksen.
Se toimii näin. 1950-luvulla vaimoni ja minä matkustimme Herran työssä.
Pysähdyimme Hooverin padon luona. Sen tehtävä on tuottaa energiaa.
Hooverin pato tuottaa energiaa kolmen osavaltion tarpeisiin.
Se on aika paljon. ―Se tuottaa valtavasti energiaa, miljoonia voltteja.
Meillä on sisällämme oma, Pyhän Hengen vesivoimala.
Patoon kuuluu vesiallas, mutta se ei tuota energiaa.
Pato rakennetaan tietyllä tavalla, jotta se tuottaa energiaa.
Vesi virtaa altaasta yli, ja se ohjataan porttien kautta padon sisään.
Kun portit avataan, vesi virtaa suuriin turbiineihin.
Kun vesi osuu turbiineihin, me alkavat pyöriä nopeasti.
Niistä tulee kuin valtavia dynamoja. Dynamo on mekaaninen laite, -
joka tuottaa näkymätöntä energiaa, sähköä. Jeesus sanoi, -
että kun Pyhä Henki tulee meihin, saamme voiman. Prosessi alkaa.
Suumme on vesiportti ja kielemme turbiini. Sisältämme kumpuavat -
elävän veden virrat. Kun Jumalan vesi virtaa meistä, -
turbiinit pyörivät ja tuottavat miljoonien volttien edestä sähköä.
Sisällämme on Pyhän Hengen voimalaitos. Voimme tuottaa voimaa.
Uskova ei voi koskaan sanoa, ettei hän olisi täynnä voimaa.
Henki muuttaa voiman sellaiseksi, että pystymme ottamaan sen vastaan.
Voima ilmenee ihmeinä, merkkeinä ja paranemisina.
Jotta tämä tapahtuisi, meidän pitää avata vesiportti eli suumme.
Pyhä Henki tuottaa meissä rakkautta, iloa, rauhaa, voimaa, uskoa ja näkyjä.
Jumalan läsnäolo tulvii koko olemukseemme, uudistaa meidät -
ja antaa meille uskoa ja voimaa.
Sanot rukoilevasi valon nopeudella. Mitä tarkoitat sillä?
Yksi pastoreistani rukoili. Hänellä oli pitkä lista rukouspyyntöjä.
Ajattelin: "Herra, en osaa rukoilla noin nopeasti." Hän sanoi: "Et ymmärrä."
Jumala on valo. Kun rukoilen kielillä Hengessä, rukoilen valon nopeudella.
Muuten rukoilen äänen nopeudella.
Miten saat tietoa, jota ei ole koskaan ohjelmoitu mieleesi?
Saat ilmoituksen asioista, joista sinulla ei ole aavistustakaan.
Yhtäkkiä vain tiedät ne. Kerro 11-vuotiaasta autistisesta tytöstä.
Se oli ainutlaatuista. Lehdissä ja radiossa kerrottiin, -
että tämä autistinen tyttö oli eksynyt metsään Floridassa.
Hän oli ajanut sinne pyörällä ja lähtenyt vaeltamaa metsään.
Hänen pyöränsä löytyi metsästä.
Kyllä, se on hänen pyöränsä.
Se näyttää siltä.
Hyvä. Nyt tiedämme edes jotain.
Neljä ammattimaista etsintäryhmää etsi tyttöä tiheästä metsästä -
neljä päivää, tuloksetta. Siellä oli paljon alligaattoreita.
Eräs veli, James, rukoili tytön puolesta ensin englanniksi ja sitten kielillä.
Hän koki, että jos hän menisi sinne, Pyhä Henki johdattaisi häntä.
Jumala valitsi oikean henkilön. James osasi liikkua metsässä.
Hän oli armeijan palveluksessa ja tiesi, mitä sinne piti ottaa mukaan.
Hän oli siis oikea ihminen, ei mikään outo henkiolento.
Hän kulki metsässä ja kuunteli Pyhän Hengen johdatusta.
Sitten hän meni pienelle saarelle, kulki tiheikön läpi ja löysi tytön.
Pelastajat eivät nähneet heitä heli- kopterista. James kiipesi puuhun -
ja heilutti vessapaperirullaa, jotta hänet huomattaisiin.
He tulivat machete-veitset apunaan. James vain pyysi Hengen opastusta.
Pyhä Henki ohjaa vaikutelmiamme ja aistejamme, -
jos vain antaudumme Hänelle.
Jotkut kutsuvat sitä vaistoksi, mutta se oli Hengen johdatusta.
Mitä toimittajat sanoivat, kun hän kertoi, miten löysi tytön?
Häneltä kysyttiin, miten hän onnistui, vaikka ammattilaiset epäonnistuivat.
Hän sanoi rukoilleensa kielillä ja seuranneensa Hengen johdatusta.
Kaikista se oli ihmeellistä. ―Sinulla on noin minuutti aikaa.
Rukoile niiden puolesta, jotka ovat syntyneet uudesti ylhäältä, -
mutteivät ole ikinä rukoilleet kielillä.
Kun tulit uskoon, uskoit vain Jeesukseen, ja Hän tuli sydämeesi.
Se on yhtä yksinkertaista. Sinun pitää ottaa Pyhä Henki vastaan.
Hän on täällä ja odottaa jo sinua. Se on yksinkertainen uskon teko.
Sitäkin on vaikea selittää, miten Jeesuksen punainen veri -
pesee mustat syntini ja tekee minut lumivalkoiseksi, mutta se toimii.
Kun rukoilen puolestasi, anna kielesi liikkua ja avaa suusi, -
äläkä sano 'halleluja' tai 'aamen'.
Sano vain: "Herra, otan vastaan." Isä on lähettänyt Pyhän Hengen.
Ota nyt vastaan Pyhän Hengen lahja, oma yliluonnollinen kielesi.
Vedä syvään henkeä ja anna mennä.
Hyvä, juuri niin. Anna tulla. Vielä vain. Otat Hänet vastaan nyt.
Jeesuksen nimessä tule täyteen Pyhää Henkeä. Voit puhua tätä kieltä -
milloin vain koko elämäsi ajan. Se on lahjasi, ota se vastaan.
Ole täynnä, ylitsevuotava ja kasva Jeesuksen armossa ja tuntemisessa.
Toteuta tehtäväsi suurimmalla lahjalla, jonka Jeesus antaa seurakunnalle.
Se on rukouskielesi. Sinulla on se nyt, käytä sitä.
Monet ohjelman katsojat ovat kokeneet ihmeitä ja parantumisia.
Minut pahoinpideltiin. Sain aivo- tärähdyksen ja olin aina väsynyt.
Niskani parani, kun Sid ja vieras rukoilivat.
Olen 19-vuotias. Ohjelman kautta olen kasvanut Sanan tuntemisessa -
ja Jumalan yliluonnollisessa. Todistukset ovat lisänneet uskoani.
Haluan elää pyhää elämää. En tiedä, missä olisi ilman ohjelmaa.
Jos ohjelma on koskettanut sinua, -
kerro siitä meille osoitteessa www.sidroth.org/praise.
Ensi viikolla ohjelmassa: -
Haluaisitko olla terveempi kuin koskaan? Olen tri Michael Brown.
Kerron omasta kokemuksestani, miten voit murtaa ruuan vallan elämästäsi.
Suomennos: Anni Lähteenmäki